Neute bou breinkrag | Psigotydskrif
HomeVoeding en die brein: jy is wat jy eetNeute bou breinkrag
November 22, 2017 Psigotydskrif Media Korrespondent Voeding en die brein: jy is wat jy eet 0
Navorsers het bevind dat neute die brein bevoordeel deur geheue, kognisie, herroeping van inligting en rus te verbeter.
Wanneer neute op ‘n gereelde basis ingeneem word versterk dit breingolf-frekwensies wat verband hou met kognisie, genesing, leer, geheue en ander sleutel breinfunksies.
Tydens die studie het navorsers aan Loma LInda University Health die invloed van gereelde neutinname op breinaktiwiteit gemonitor. Deelnemers het amandels, kasjoeneute, grondboontjies, pekanneute, pistasios en okkernuete geëet, waarna elektroënsefalogramme geneem is om die sterkte van die breingolwe te meet. Die EEG golflengte-aktiwiteit is vanaf agt verskillende breinareas gemonitor
Die navorsers het bevind dat sekere neute bepaalde breinfrekwensies meer gestimuleer het as andere. Pistasios het byvoorbeeld die grootste gammagolf-response geproduseer, wat belangrik is vir die verbetering van kognitiewe prosesse, die herroeping van inligting, leer, persepsie en REM slaappatrone (REM slaap is die droomfase van slaap waartydens die brein meer aktief is).
Grondboontjies, wat eintlik peulgewasse is maar tog by die studie ingesluit is, het die hoogste delta-response geproduseer, wat verband hou met gesonde ummuniteit, natuurlike heling en diep slaap.
Alhoewel verskille tussen ses neutvareïteite gevind is, bevestig Lee Berk, hoofnavorser, dat alle neute baie voordelig was in terme van anti-oksidante. Okkerneute het die hoogste anti-oksidant konsentrasies van alle neute bevat.
Vorige studies het reeds bevestig dat neute die liggaam op verskeie beteknisvolle wyses bevoordeel. Dit beskerm die hart, beveg kanker, verminder inflammasie en vertraag die verouderingsproses. Daar is egter steeds nie voldoende navorsing gedoen oor hoe voordelig dit vir die brein is nie. Die studie bevestig wel dat neute net so goed vir die brein as vir die res van die liggaam is. – Sciencedaily
Kry ‘n hond en leef langer
Hoogs intelligentes is minder doeltreffende leiers